Թեեւ տրանսֆերտների հոսքը նվազել է բոլոր երկրներից (բացառությամբ ԱՄՆ-ի), այդ ոլորտում կտրուկ անկումը կապված է հենց «ռուսական» տրանսֆերտների հետ: Հունվար-մարտին տրանսֆերտների ընդհանուր թիվը կրճատվել է 124,7 մլն դոլարով (կամ 37,7 տոկոսով), մինչդեռ Ռուսաստանից այդ նվազումը կազմել է 119,3 մլն դոլար (կամ 45,3 տոկոս): Ըստ էության, «ռուսական» տրանսֆերտների հոսքը կրկնակի չափով նվազել է, իսկ ընդհանուր ցուցանիշի մեջ նրանց բաժինը տարեկան կտրվածքով կրճատվել է 10 տոկոսով՝ հասնելով 70 տոկոսի: